Carmen Alfaro Asins

**Carmen Alfaro Asins**, nada en Madrid o 8 de maio de 1952 e finada o 9 de xuño de 2005, foi unha arqueóloga e numismática española.

Foi vicepresidenta primeira da xunta directiva da Comisión Internacional de Numismática (CIN) e vogal da Sociedade Iberoamericana de Estudos Numismáticos (SIAEN) a partir de 1989.

## Traxectoria 
### Formación 
Alfaro obtivo a licenciatura na especialidade de Prehistoria e Arqueoloxía en 1977, na Universidade Autónoma de Madrid. Durante o curso 1980-1981 realizou as prácticas profesionais de museos na sección de numismática e foi contratada polo Ministerio de Cultura o seguinte ano, cando preparaba a súa tese de doutoramento baixo a dirección de Gratiniano Neto, que presentou en 1983 baixo o título de *Las monedas de Gadir/Gades*.

### Museo Arqueolóxico Nacional 
En 1984 ingresou por oposición no corpo facultativo de conservadores de museos e obtivo praza da sección de numismática do Museo Arqueolóxico Nacional; o ano seguinte pasou a ocupar a praza de conservadora xefa da sección e, a partir de 1989, foi a xefa do Departamento de Numismática e Medallística. Abriu as coleccións a investigadores e defendeu a localización da biblioteca de numismática dentro do propio departamento para que fose máis útil aos estudosos da moeda. Traballou a prol da protección do patrimonio numismático e estudou os fondos numismáticos da colección do museo, e deunos a coñecer a través da publicación de diversos catálogos.

No seu labor de difusión fomentou o préstamo de obras e organizou exposicións temporais como *La moneda, algo más que dinero* (1996), *Tesoros del Gabinete Numismático* (1999), *Dinero exótico* (2001) ou *Esto es dinero* (2001). Tamén organizou conferencias, congresos e outros actos co fin de reactivar a presenza da colección numismática do museo nos circuítos científicos internacionais. Resultado disto foi o XIII Congreso Internacional de Numismática, do Consello Internacional de Numismática, celebrado en Madrid en setembro de 2003, a maior reunión científica internacional, da que Alfaro foi a responsable da redacción das actas, que xa non puido ver publicadas, ao falecer en 2005.

## Labor investigador e publicacións 
Como investigadora, Alfaro centrou a súa atención na moeda da antigüidade e, en especial, nas cuñaxes feno-púnicas, en todos os seus aspectos, particularmente baseándose nas pezas pertencentes ás propias coleccións do museo. Neste sentido, unha das súas achegas máis importantes foi a localización da ceca púnica de Tagilit (Almería). No entanto, tamén foron do seu interese outras temáticas como a historia do propio Museo Arqueolóxico Nacional, a circulación monetaria e as técnicas de fabricación da moeda.

*(1983): "Tesorillo de blancas de Enrique III". *BMAN*. 1, nº 1. Páxinas 89-92.
*(1983): "Las monedas de Sexs del Museo Arqueológico Nacional]". *BMAN*. 1, nº 1. Páxinas 191-197.
*(1985): " Monedas con indicación de procedencia del Museo Arqueológico Nacional, I]". En *Boletín del Museo Arqueológico Nacional.* 3. Nº 2. Páxinas 169-185.
*(1986): "Monedas con indicación de procedencia recientemente integradas en la Sección de Numismática del Museo Arqueológico Nacional, II". *BMAN.* 4. Páxinas 169-185.
* (1988): "Monedas con indicación de procedencia recientemente integradas en la Sección de Numismática del Museo Arqueológico Nacional, III". *BMAN.* 6. Páxinas 59-79.
* (1990): "Nota sobre seis depósitos monetarios". *BMAN*. 8. Páxinas 91-101.
* (1990): "Crónica del III Jarique de Numismática Hispano-árabe". *BMAN.* 8. Páxinas 103-105.
*(1993): "In Memoriam Octavio Gil Farrés (1916-1992)". *BMAN.* 11. Páxinas 131-134.
* (1995): "Un maravedí de Fernando II de León: nueva adquisición del Museo Arqueológico Nacional". *BMAN*. 13. Páxinas 71-73.
*(1995): "Sáenz-Díez de la Gándara, Juan Ignacio (1934-1994)". *BMAN*. 13. Páxina 159.
*(1996). ""La moneda, algo más que dinero", una exposición del Departamento de Numismática del Museo Arqueológico Nacional en Leganés". *BMAN*. Tomo 14. Nº 1-1. Páxinas 179-186. 
* (1998): "D. Felipe Mateu y Llopis y el Museo Arqueológico Nacional". *BMAN*. 16. Páxinas 303-310.
* (2000): "Consideraciones sobre la moneda púnica foránea en la península Ibérica y su entorno". *BMAN*. 18. Páxinas 21-67.
*(2005): "Crónica del XIII Congreso Internacional de Numismática". *BMAN, 21-22-23 (2003-2004-2005)*. Páxinas 247-259.

=== Monografías

* (1991): Placa da Asociación Numismática Melillense.
*(1992): Medalla Presidencial da Asociación Numismática Española.
* (1994): Premio Javier Conde Garriga, concedido pola Asociación Numismática Española, polo conxunto da súa obra.
* (2003): Premio Xavier Calicó, outorgado pola Asociación Española de Numismáticos Profesionais, polo labor desenvolvido á fronte do seu departamento.

## Notas 
## Véxase tamén 
### Outros artigos 
* Museo Arqueolóxico Nacional de España
**Sylloge Nummorum Graecorum*

### Bibliografía 
* Marcos Alonso, C.; Otero Morán, P.; Grañeda Miñón, P. (2006). "Carmen Alfaro Asins (1952-2005): Bio-bibliografía". En *Numisma*. 250. Páxinas 9-20. ISSN 0029-6015